स्कूलों के अासपास बेधड़क बिक रहे हैं तंबाकू उत्पाद
हर जगह बिकते नजर आए तंबाकू उत्पाद
भास्कर न्यूज | मदनगंज-किशनगढ़
18वर्ष से कम आयु यानी अवयस्कों को तंबाकू उत्पाद की बिक्री नहीं किए जाने संबंधी कोटपा एक्ट की पालना शहर में नहीं की जा रही है। शायद ही कोई दुकानदार होगा, जो बच्चों या किशोरवय को गुटखा, बीड़ी-सिगरेट जैसे तंबाकू उत्पाद बेचने से इनकार करता होगा। खास बात यह भी है कि सरकारी और गैर सरकारी शिक्षण संस्थानों के आसपास 100 मीटर की परिधि में भी धड़ल्ले से ऐसे तंबाकू उत्पादों की बिक्री हो रही है, जिन्हें वहां बेचना कानूनन जुर्म है।
राज्य सरकार ने सभी जिला कलेक्टरों को कोटपा एक्ट के पालन के लिए कार्यालय आदेश जारी किया था। आदेशों के तहत शहरी ग्रामीण क्षेत्रों की शिक्षण संस्थानों के आस-पास तंबाकू उत्पाद बेचने वालों पर अभियान चलाकर कार्रवाई के निर्देश जारी किए गए। हालांकि बीते 15 दिनों में शहर में ऐसा कोई भी अभियान नजर नहीं आया।
इस मामले में भास्कर टीम ने शहर के विभिन्न स्थानों पर घूमकर देखा तो चौंकाने वाले तथ्य सामने आए। शिक्षण संस्थानों के 100 मीटर के दायरे में दर्जनों दुकानों पर तंबाकू उत्पाद खुले आम बिकते नजर आए। उल्टा इन दुकानदारों की बिक्री भी शिक्षण संस्थाओं के पास ज्यादा होती है। स्थायी दुकान, केबिन के अलावा समोसे, कचौरी बेचने के बहाने भी बच्चों को धूम्रपान की वस्तुएं उपलब्ध कराई जाती हैं।
^तंबाकू उत्पादों पर नियंत्रण के लिए जनजागरूकता जरूरी है। शीघ्र ही सघन अभियान चलाकर स्कूलों के पास दुकानों के खिलाफ कार्रवाई की जाएगी। अशोककुमार, उपखंड अधिकारी
मदनगंज-किशनगढ़. शिक्षण संस्थाओं के पास दुकानों में बिक रहे हैं तंबाकू उत्पाद।
hin_Deva hin_Deva bho_Deva hin_Deva hin_Deva hin_Deva hin_Deva hin_Deva